b'\n_START_ARTICLE_\nEconomia afacerilor\n_START_PARAGRAPH_\nEconomia afacerilor este un domeniu al \xc8\x99tiin\xc8\x9belor economice \xc8\x99i \xc3\xaentr-un sens mai larg o form\xc4\x83 special\xc4\x83 a \xc8\x99tiin\xc8\x9belor sociale \xc8\x99i culturale. \xc8\x98tiin\xc8\x9bele economice se bazeaz\xc4\x83 pe realitatea conform c\xc4\x83reia cele mai multe bunuri sunt limitate \xc8\x99i trebuie folosite \xc3\xaen mod economic de c\xc4\x83tre to\xc8\x9bi actorii. Economia afacerilor descrie func\xc8\x9biunile firmei \xc3\xaen cadrul economiei. Printre scopurile firmelor \xc8\x99i func\xc8\x9biunile manageriale, se afl\xc4\x83 mai \xc3\xaent\xc3\xa2i de toate, organizarea optimal\xc4\x83 a factorilor de produc\xc8\x9bie.\n_START_SECTION_\nClasificare\n_START_PARAGRAPH_\nEconomia afacerilor se clasific\xc4\x83 \xc3\xaen dou\xc4\x83 domenii principale (a \xc8\x99i b) \xc8\x99i se deosebeste de alte \xc8\x99tiin\xc8\x9be (c):\n_START_SECTION_\nEconomia general\xc4\x83 a afacerilor\n_START_PARAGRAPH_\nEconomia general\xc4\x83 a afacerilor cuprinde deciziile organizatorii, metodele de planificare \xc8\x99i tehnicile de calcul utilizate \xc3\xaen cadrul firmelor \xc8\x99i este orientat\xc4\x83 \xc3\xaenspre func\xc8\x9biuni \xc8\x99i \xc3\xaenspre bran\xc8\x99e \xc3\xaen general. Economia general\xc4\x83 a afacerilor trebuie s\xc4\x83 ofere o privire de ansamblu asupra economiei afacerilor \xc8\x99i s\xc4\x83 prezinte conexiunile func\xc8\x9bionale \xc8\x99i pe cele din cadrul bran\xc8\x99elor. Scopul este de a \xc3\xaencuraja g\xc3\xa2ndirea \xc8\x99i deciziile \xc3\xaen context multidisciplinar.'